Hugo Herrnhof

Hugo Herrnhof (født 21. september 1964 i Bolzano) er en italiensk tidligere kortbaneløper og idrettsleder som representerte klubben GS Fiamme Oro.

Han ble olympisk mester i kortbaneløp på skøyter på  meter stafett under Vinter-OL 1994 på Lillehammer med kortbaneøvelsene på Hamar. Herrnhof deltok i demonstrasjonsgrenen kortbaneløp på skøyter i Vinter-OL 1988 og var med på stafettlaget som tok 2.-plass. I tillegg har han flere medaljer fra både VM (stafett) og Lag-VM i kortbaneløp på skøyter ved siden av en bronsemedalje i både europamesterskap og vinteruniversiaden.

Som aktiv i hurtigløp på skøyter deltok han i Junior-VM på skøyter 1983 i Sarajevo i daværende Jugoslavia. Senere var han med i verdenscupen i hurtigløp på skøyter Baselga di Pinè i januar 1989.

Etter sin aktive kortbaneløperkarriere ble han aktiv som idrettsleder både i Italia og internasjonalt. I perioden 2002 til 2006 var han sportssjef for kortbaneløp og hurtigløp på skøyter i den olympiske arrangørkomitéen for Vinter-OL 2006 i Torino i Italia. Herrnhof ble i september 2006 sportsdirektør for hurtigløp og kortbaneløp på skøyter i International Skating Union, et verv han hadde i mange år. Han har også sittet i styret for Federazione Italiana Sport del Ghiaccio (Italienske Issportsforbundet).

Referanser

Eksterne lenker 
 
  Hugo Herrnhof på www.isu.html.infostradasports.com
  Hugo Herrnhof på Jakub Majerski's Speedskating database (Adelskalender distanser og sammenlagt)

Italienske kortbaneløpere‎
Italienske skøyteløpere‎
Idrettsledere
Olympiske mestere for Italia
Olympiske mestere i kortbaneløp på skøyter
Deltakere for Italia under Vinter-OL 1988
Kortbaneløpere på skøyter under Vinter-OL 1988
Deltakere for Italia under Vinter-OL 1992
Kortbaneløpere på skøyter under Vinter-OL 1992
Medaljevinnere under Vinter-OL 1994
Deltakere for Italia under Vinter-OL 1994
Kortbaneløpere på skøyter under Vinter-OL 1994
Personer fra Bolzano
Artikler i skøytesportprosjektet